text: Значение на микроорганизмите от нормалната микрофлора за човешкия организъм | Микробиология
  Назад | Начало Медицинска енциклопедия Микробиология Нормална микрофлора при човека Значение на микроорганизмите от нормалната микрофлора за човешкия организъм
  от 14 юни 2017г., обновено на 02 ное 2017г.
  Нормалната микрофлора при човека изпълнява важна физиологична роля за поддържане здравето на организма и е неизменна негова част. Фактът, че нормалната флора оказва съществено влияние върху благосъстоянието на макроорганизма, е доказан посредством изследване на стерилни животински модели (не съдържат микроорганизми). Подобни животни, известни като гнотобионти (животни свободни от микроорганизми), се израждат чрез цезарово сечение и се отглеждат в специални изолатори и стерилна среда. При тях е установена недоразвита имунна система, оскъдно количество на секреторни имуноглобулини по лигавичните обвивки, забавена чревна перисталтика, недоразвита собствена пластинка (lamina propria) на лигавицата на червата, намалена скорост на обновяване на чревните епителни клетки и пр.
  Значението на микроорганизмите от нормалната микрофлора за човешкия организъм е доказано с редица специализирани проучвания. При едно такова проучване с животински модели е използван антибиотика стрептомицин, за да се намали популацията на бактериите от нормалната им чревна флора. След това опитните животни са заразявани със салмонелни бактерии (S. enteriditis, S. typhimurium), устойчиви на стрептомицин. При здрави животни, за да настъпи инфекциозно заболяване с този бактерии, са необходими около 106 микроорганизма, но при третирани със стрептомицин животни, чиято флора е редуцирана, са били необходими по-малко от 10 салмонели за развитието му. Допълнителни изследвани върху значението на чревната микрофлората показват, че ферментационните продукти - оцетна и маслена киселина, продуцирани от нормалната флора, инхибират растежа на салмонелите в стомашно-чревния тракт.
  Имунният отговор бива модулиран от множеството специфични антигени на естествените микроорганизмите, при което се инициира синтезата на голямо разнообразие от антитела, реагиращи кръстосано с антигени на патогенни и опортюнистични причинители. По подобен начин се осъществява естествената резистентност срещу патогенни ентеробактерии, H. influenzae тип b или N. meningitidis. В клетъчните обвивки на микробите от нормалната флора се съдържат редица субстанции, които има имуномодулиращ ефект и стимулират хуморалния и клетъчния имунен отговор. Подобни субстанции при Грам-отрицателните бактерии са липополизахаридния ендотоксин, липопротеините, порините и други пептид, при Грам-положителните бактерии - пептидогликана и неговите дериват и липотейхоевите киселини, а при дрождите - полиглюканите. На тези факти се основава използването в съвремието на имуностимулатори, съдържащи цели бактериални клетки, техни лизати или изолирани микробни продукти. Те намират приложение при хора с имунодефицитни състояния или хронични заболявания, при които има голям риск от развитие на сериозни инфекции.
  възникване на инфекциозен процес при попадането им в нормално стерилни тъкани и органи на маркоорганизма - възходяща уроинфекция от чревни ентеробактерии, перфорация на черво и попадане на чревни бактерии в перитонеума (перитонит), при кожни наранявания, изваждане на зъби;
  опортюнистични инфекции при хора с имунодефицитни състояние - СПИН, имуносупресивна терапия, химиотерапия по повод на злокачествено заболяване;
  Ензимната активност на някои бактериални видове от нормалната чревна флора може да модифицира приетите през устата медикаменти. Много антибиотици приети по този начин се инактивират от микробната флора, а Eubacterium lentum при някои индивиди може да редуцира дигоксина до дихидродигоксин, което да е причина за намаляване ефективността на медикамента.